CELEX: 62021CN0493
Language: sl
Date: 2021-08-11 00:00:00
Title: Zadeva C-493/21: Predlog za sprejetje predhodne odločbe, ki ga je vložilo Court of Appeal (Irska) 11. avgusta 2021 – K.M./The Director of Public Prosecutions

4.10.2021   
            
            
               SL
            
            
               Uradni list Evropske unije
            
            
               C 401/6
            
         
      Predlog za sprejetje predhodne odločbe, ki ga je vložilo Court of Appeal (Irska) 11. avgusta 2021 – K.M./The Director of Public Prosecutions
      (Zadeva C-493/21)
      (2021/C 401/07)
      Jezik postopka: angleščina
      
         Predložitveno sodišče
      
      Court of Appeal
      
         Stranki v postopku v glavni stvari
      
      
         Pritožnik: K.M.
      
         Nasprotna stranka: The Director of Public Prosecutions
      
         Vprašanji za predhodno odločanje
      
      
                  1.
               
               
                  Ali pogoji iz člena 89 in/ali 90 Uredbe (1) ter zahteve sorazmernosti, določene v Listini in v pravu Unije, zahtevajo, da ima sodišče, ki izreče obsodilno sodbo, diskrecijsko pravico za prilagoditev, spremembo ali ublažitev obsega naloga za zaplembo ulova in orodja, zlasti ob upoštevanju okoliščin iz členov 89 in 90 Uredbe št. 1224/2009?
               
            
                  2.
               
               
                  Ali se lahko ob upoštevanju potencialnega vpliva na sredstva za preživetje kapitana, ki ga ima samodejna obvezna zaplemba vsega ulova in orodja, določba nacionalnega prava, kot je člen 28(5)(b) (2), ki nacionalnemu sodišču ne dopušča, da preuči vpliv na pravico osebe, na podlagi obtožnice obsojene za kaznivo dejanje, do pridobivanja sredstev za preživetje, v nasprotju s tem členom in Uredbo (razen v okviru presoje o globi, ki bi bila primerna), šteje za združljivo z določbami Uredbe, Listine in prava Unije glede na temeljno pravico kapitana, da opravlja svoj poklic?
               
            
         (1)  Uredba Sveta (ES) št. 1224/2009 z dne 20. novembra 2009 o vzpostavitvi nadzornega sistema Unije za zagotavljanje skladnosti s pravili skupne ribiške politike, o spremembi uredb (ES) št. 847/96, (ES) št. 2371/2002, (ES) št. 811/2004, (ES) št. 768/2005, (ES) št. 2115/2005, (ES) št. 2166/2005, (ES) št. 388/2006, (ES) št. 509/2007, (ES) št. 676/2007, (ES) št. 1098/2007, (ES) št. 1300/2008, (ES) št. 1342/2008 in razveljavitvi uredb (EGS) št. 2847/93, (ES) št. 1627/94 in (ES) št. 1966/2006 (UL 2009, L 343, str. 1).
      
         (2)  Zakona o morskem ribištvu in pomorski pristojnosti iz leta 2006.